
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1790 

3 Δεκεμβρίου 2003 


ΑΠΟΦΑΣΕΙ Σ 

Αριθ. 9071 

Έγκριση Οργανισμού Εσωτερικής Υπηρεσίας (Ο.Ε.Υ.) 

του Ν.Π.Δ.Δ. «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙ¬ 
ΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ» Δήμου 

Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12, παρ. 1,2, 3 και 4 του Ν. 
1188/81 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/89 
«περί τροποποίησης και συμπλήρωσης της Νομοθεσίας 
για την Τοπική Αυτ/ση, την Αποκέντρωση και άλλες δια¬ 
τάξεις». 

3. Τις διατάξεις του άρθρου 26, παρ. 6, του Ν. 2130/93 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατά¬ 
ξεων για τις προσόδους των Οργανισμών Τοπικής 
Αυτ/σης και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/95 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1 - 7, του Ν. 2503/97 «περί 
Διοίκηση, στελέχωση της Περιφέρειας, ρύθμιση θεμάτων 
για την τοπική Αυτ/ση και άλλες διατάξεις». 

6. Την 332/2001 απόφαση του Δημοτικού Συμβουλίου 
Πρέβεζας, με την οποία έγινε η σύσταση του «Ενιαίου Νο¬ 
μικού Προσώπου Δημοσίου Δικαίου Παιδικών Σταθμών» 
Δήμου Πρέβεζας. 

7. Την 205/2003 απόφαση του Δημοτικού Συμβουλίου 
Πρέβεζας, με την οποία γνωμοδοτεί θετικά, για τον Ορ¬ 
γανισμό Εσωτερικής υπηρεσίας του Ν.Π.Δ.Δ. «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑ¬ 
ΚΩΝ ΣΤΑΘΜΩΝ» Δήμου Πρέβεζας. 

8. Την 33/2002 απόφαση του Διοικητικού Συμβουλίου του 
Ν.Π.Δ.Δ., «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ 
ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ» Δήμου Πρέβεζας. 

9. Την 35/2003 απόφαση του Διοικητικού Συμβουλίου 
του Ν.Π.Δ.Δ. «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙ¬ 


ΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ», με την οποία 
τροποποιείται η 33/2003 απόφαση του Διοικητικού Συμ¬ 
βουλίου του Ν.Π.Δ.Δ. και ψηφίζεται ο Οργανισμός Εσω¬ 
τερικής Υπηρεσίας του Ν.Π.Δ.Δ. «ΚΕΝΤΡΟ ΠΡΟΣΧΟΛΙ- 
ΚΗΣ ΑΓΩΓΗΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ» Δήμου Πρέβεζας. 

10. Την 32/2003 απόφαση του Υπηρεσιακού Συμβουλίου, 
του άρθρου 8, του Ν. 2307/95, με την οποία ομόφωνα γνω¬ 
μοδοτεί υπέρ της έγκρισης του Ο.Ε.Υ. του Ν.Π.Δ.Δ. «ΚΕ¬ 
ΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ ΚΑΙ ΒΡΕΦΟ¬ 
ΝΗΠΙΑΚΩΝ ΣΤΑΘΜΩΝ» Δήμου Πρέβεζας. 

11. Την 20921/19.9.2001 απόφαση του Γενικού Γραμμα- 
τέα Περιφέρειας Ηπείρου, «περί μεταβίβασης αρμοδιο¬ 
τήτων και παροχή εξουσιοδότησης υπογραφής αποφά¬ 
σεων, εγγράφων κλπ., με εντολή Γενικού Γραμματέα 
Πκριφέραας, στο ιχνννο Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001, τ. Β>. 

12. Το γεγονός ότι υπάρχει εγγεγραμμένη πίστωση 
στον προϋπολογισμό του Δήμου Πρέβεζας, για την κάλυ¬ 
ψη της δαπάνης, σε βάρος του Κ.Α. 05/111.1 «αποδοχές 
τακτικών υπαλλήλων», που για το έτος 2003, ανέρχεται 
στο ποσό ύψους 510.000 Ευρώ, αποφασίζουμε: 

Επικυρώνουμε την 35/2003 απόφαση του Διοικητικού 
Συμβουλίου του Ν.Π.Δ.Δ. ΚΕΝΤΡΟ ΠΡΟΣΧΟΛΙΚΗΣ ΑΓΩ¬ 
ΓΗΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ «περί 
έγκρισης του Οργανισμού Εσωτερικής Υπηρεσίας του 
ανωτέρω Ν.Π.Δ.Δ.», ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.) 

«ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ ΚΑΙ 

ΒΡΕΦΟΝΗΠΙΑΚΩΝ ΣΤΑΘΜΩΝ» ΔΗΜΟΥ ΠΡΕΒΕΖΑΣ 

ΚΕΦΑΛΑΙΟ Α 

ΔΙΑΡΘΡΩΣΗ ΥΠΗΡΕΣΙΩΝ 
Άρθρο 1 

Δ/ΝΣΗ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ - 

ΒΡΕΦΟ-ΝΗΠΙΑΚΩΝ ΣΤΑΘΜΩΝ - ΔΗΜΟΥ ΠΡΕΒΕΖΑΣ 

1. Τμήμα Προσχολικής Αγωγής πρώτου (1ου) δημοτι¬ 
κού παιδικού σταθμού. 

2. Τμήμα Προσχολικής Αγωγής δεύτερου(2ου) δημοτι¬ 
κού παιδικού σταθμού 

3. Αυτοτελές γραφείο Προσχολικής Αγωγής τρίτου 
(3ου) δημοτικού παιδικού σταθμού 

4. Αυτοτελές γραφείο Προσχολικής Αγωγής τέταρτου 
(4ου) δημοτικού παιδικού σταθμού 

5. Αυτοτελές γραφείο Προσχολικής Αγωγής πέμπτου 
(5ου) παιδικού σταθμού (Ελαιώνα) 

6. Τμήμα Προσχολικής Αγωγής Δημοτικού Βρεφονη¬ 
πιακού Σταθμού. 

7. Αυτοτελές Γραφείο Προσχολικής Αγωγής Παιδικού 
Σταθμού για παιδιά με Ειδικές Ανάγκες. 

8. Τμήμα Διοικητικό - Οικονομικό 

ΚΕΦΑΛΑΙΟ Β' 

ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 2 

Α. Δ/ΝΣΗ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ - ΒΡΕΦΟ¬ 
ΝΗΠΙΑΚΩΝ ΣΤΑΘΜΩΝ - ΔΗΜΟΥ ΠΡΕΒΕΖΑΣ 

Διεξάγει την αλληλογραφία του / της Προέδρου - Αντι¬ 
προέδρου των Δ. Π.Σ. και τηρεί αρχείο αυτής. 

Προγραμματίζει τις ημέρες και ώρες επισκεπτηρίου για 
τον /την Πρόεδρο - Αντιπρόεδρο. 

Τηρεί ημερολόγιο συναντήσεων εντός του Νομικού 
Προσώπου του / της Προέδρου - Αντιπροέδρου. 

Παραλαμβάνει από τους υπηρεσιακούς παράγοντες τα 
έγγραφα που πρέπει να υπογραφούν από τον/την Πρόε¬ 
δρο - Αντιπρόεδρο. 

Επιμελείται για την οργάνωση πολιτιστικών, ψυχαγωγι¬ 
κών εκδηλώσεων, συνεδρίων, εορτών και γενικά τελετών 
που έχουν σχέση με το έργο των Παιδικών Σταθμών ή το 
προσωπικό του Νομικού Προσώπου. 

Αναπτύσσει και καλλιεργεί σχέσεις συνεργασίας με άλ¬ 
λες υπηρεσίες. 

Εποπτεύει και ελέγχει τα τμήματα και αυτοτελή γρα¬ 
φεία που συγκροτούν τη διεύθυνση. 

Συντονίζει κατευθύνει και παρέχει τις απαραίτητες οδη¬ 
γίες ανά τμήμα και αυτοτελές γραφείο για την άσκηση 
των αρμοδιοτήτων σύμφωνα με τις διατάξεις του παρό¬ 
ντος οργανισμού, των σχετικών νόμων και διαταγμάτων. 

Συγκεντρώνει παρακολουθεί και κοινοποιεί στα αρμό¬ 
δια τμήματα τα διατάγματα και τις διοικητικές αποφάσεις 
που κοινοποιούνται στο νομικό πρόσωπο. 

Τηρείτο εμπιστευτικό πρωτόκολλο, παραλαμβάνει και 
χαρακτηρίζει την εισερχόμενη αλληλογραφία. 

Ασκεί γενική διοικητική εποπτεία στο προσωπικό του 
νομικού προσώπου με οποιαδήποτε σχέση εργασίας και 
εισηγείται στον Πρόεδρο κάθε θέματος που αφοράτην εν 
γένει κατάστασή του. 

Ελέγχει και θεωρεί όλες τις καταστάσεις πληρωμής του 
προσωπικού του νομικού προσώπου, τα χρηματικά εντάλ¬ 
ματα και λοιπά παραστατικά πριν υπογραφούν από τον 
πρόεδρο του Νομικού Προσώπου. 

Παρέχει οδηγίες για τη σύνταξη του προϋπολογισμού 
του νομικού προσώπου, εποπτεύειτην κατάρτισή του κα¬ 
θώς και επιμελείται για τη σωστή εκτέλεσή του και υπο¬ 
δεικνύει όταν παρίσταται ανάγκη των απαραιτήτων ενερ¬ 
γειών για την εξασφάλιση των εσόδων ή τη συγκράτηση 
δαπανών χωρίς να εμποδίζεται ο σκοπός του νομικού 
προσώπου. 

Μεταβιβάζει κάθε νομικό θέμα στη νομική υπηρεσία του 
Δήμου καθώς και τεχνικών θεμάτων στη Διεύθυνση των 
Τ εχνικών Υπη ρεσιών το υ Δή μο υ. 


Συνεργάζεται με τον επόπτη υγείας του Δήμου, εφόσον 
υπάρχει, για θέματα υγείας νηπίων, καταλληλότητας κτι¬ 
ρίων κ.α 

Β.ΤΜΗΜΑΔΙΟΙΚΗΤΙΚΩΝ-ΟΙΚΟΝΟΜΙΚΩΝ ΥΠΗΡΕΣΙΩΝ 

Β1. Γραφείο Διοικητικό 

Στο γραφείο αυτό ανήκουν: 

α) Το πρωτόκολλο - διεκπεραίωση - αρχείο. Επιμελείται 
για την παραλαβή, τον χαρακτηρισμό από τη Διεύθυνση, 
την πρωτοκόλληση, την συσχέτιση όλων των εισερχομέ¬ 
νων - εξερχομένων εγγράφων κάθε μορφής. 

- Την τήρηση και φύλαξη αρχείου και την ταξινόμησή 
του σύμφωνα με την ισχύουσα νομοθεσία. 

- Τη διακίνηση και διεκπεραίωση αυθημερόν όλης της 
αλληλογραφίας. 

- Τη φύλαξη της επίσημης σφραγίδας της υπηρεσίας. 

- Τηντήρηση του εμπιστευτικού πρωτοκόλλου - αρχείου 
της υπηρεσίας. 

- Την τήρηση του πρωτοκόλλου κληροδοτημάτων ειδι¬ 
κού σκοπού εφόσον υφίστανται. 

- Από τον προϊστάμενο του τμήματος βεβαιώνεται το 
γνήσιο της υπογραφής και η επικύρωση των αντιγράφων 
- φωτοαντιγράφων. 

β) Η Γραμματεία Διοικητικού Συμβουλίου. Ο Προϊστά¬ 
μενος του τμήματος ή άλλος υπάλληλος που ορίζει ο 
Πρόεδρος του Δ.Σ εκτελεί χρέη Γραμματέα στις συνε¬ 
δριάσεις του Διοικητικού Συμβουλίου. 

Ο Γραμματέας του Δ.Σ.: - θέτει υπόψη του / της Προέ¬ 
δρου - Αντιπροέδρου τα αποστελλόμενα από την Διεύ¬ 
θυνση θέματα και καταρτίζει την ημερήσια διάταξη. 

- Μεριμνά για την επίδοση των προσκλήσεων στα μέλη 
του Δ.Σ. 

- Μεριμνά για την τήρηση και φύλαξη των πρακτικών 
των συνεδριάσεων. 

- Υποβάλλει εντός των προθεσμιών αντίγραφα των λαμ- 
βανομένων αποφάσεων στις αρμόδιες υπηρεσίες προς 
έγκριση όπου απαιτείται και κατόπιν τα διαβιβάζει στις 
υπηρεσίες προς υλοποίηση. 

- Τηρεί αρχείο των αποφάσεων του Δ.Σ. και επιμελείται 
για κάθε αναγκαία ενέργεια αρμοδιότητας που απορρέει 
από τις ισχύουσες διατάξεις. 

γ) Η διάθεση των επιβατικών αυτοκινήτων, (εφόσον 
υπάρχουν) η διατήρησή τους στην πρέπουσα κατάσταση, 
η συντήρησή τους, η φύλαξή τους και η τήρηση των προ- 
βλεπομένων από τις ισχύουσες διατάξεις βιβλίων, μητρώων 
κινήσεωςτων οχημάτων της υπηρεσίας. 

Ο υπάλληλος ο οποίος ορίζεται από τον Πρόεδρο ως 
υπεύθυνος τομέα κινήσεως, αναλαμβάνει τις παραπάνω 
υποχρεώσεις. 

δ) Η διαχείριση και εποπτεία του ανθρώπινου δυναμικού 
της υπηρεσίας. 

- Ο Προϊστάμενος του τμήματος εισηγείται στο Διευθυ¬ 
ντή τις αναγκαίες μεταβολές, μετακινήσεις του ανθρώπι¬ 
νου δυναμικού του Νομικού Προσώπου με σκοπό την εύ¬ 
ρυθμη λειτουργία των υπηρεσιών. 

- Το τμήμα είναι αρμόδιο για την εφαρμογή των Νόμων, 
διαταγμάτων, εγκυκλίων κ.λ.π. διατάξεων που αφορούντο 
προσωπικό, τους ειδικούς συνεργάτες, συμβούλους κ.α. 

Ασκεί τις αρμοδιότητες που απορρέουν από τον Κώδι¬ 
κα καταστάσεως δημοτικών και κοινοτικών υπαλλήλων. 

Τηρεί βιβλία, μητρώα, φακέλους γιατο προσωπικό αυτό. 

Παρακολουθεί και επιμελείται τις κάθε είδους υπηρε¬ 
σιακές μεταβολές 

Εκδίδειτις καταστάσεις του προσωπικού για τις εκλογι¬ 
κές εργασίες. 

Είναι αρμόδιο για την επιμόρφωση και εκπαίδευση του 
προσωπικού, προτείνει και υλοποιεί προγράμματα εκπαί¬ 
δευσης / επιμόρφωσης. 

Μεριμνά για τη σύνταξη των εκθέσεων αξιολόγησης του 
προσωπικού. 

Παρακολουθεί και εφαρμόζει το πειθαρχικό δίκαιο. Με¬ 
ριμνά για την έκδοση εγκυκλίων που αφορούν υπαλληλι¬ 
κά θέματα. 

ε) Ο Προϊστάμενος του τμήματος εισηγείται στη Διεύ¬ 
θυνση και επιμελείται για τη διάθεση των χώρων των κτι¬ 
ρίων στις υπηρεσίεςτου Νομικού Προσώπου. 

στ) Εισηγείται στην αρχή κάθε έτους μετά από συνεν¬ 
νόηση με τους Προϊσταμένους των λοιπών υπηρεσιών 
του Νομικού Προσώπου για την αγορά ή ανανέωση συν- 
δρομώντων Φ.Ε.Κ., εντύπων και βιβλίωνπου αφορούν την 
ισχύουσα νομοθεσία. 

ζ) Επίσης το γραφείο αυτό ενημερώνεται καθημερινά 
για τη δυναμικότητα των παιδιών του κάθε Π.Σ. και τις πα¬ 
ρουσίες - απουσίες του προσωπικού τους. 

Το δελτίο δύναμης παιδιών και προσωπικού αποστέλ- 
λεται μέσω τηλεμοιοτυπίας (φαξ) στο τμήμα από κάθε 
Π.Σ. και τηρείται σχετικό αρχείο. 

Επίσης το γραφείο είναι αρμόδιο, κατόπιν εισηγήσεων 
των αρμοδίων προϊσταμένων για την έκδοση των αποφά¬ 
σεων που αφορούν εγγραφές, διαγραφές παιδιών, απαλ¬ 
λαγή, μείωση τροφείων καθώς επίσης και τις σχετικές με 
τη φιλοξενία των παιδιών βεβαιώσεις κ.λ.π. 

Β2. ΓΡΑΦΕΙΟ ΟΙΚΟΝΟΜΙΚΟ 

Το γραφείο αυτό είναι αρμόδιο: 

α) Για τη μισθοδοσία όλου του προσωπικού καιτον προ¬ 
ϋπολογισμό. 

Επιμελείται για την εφαρμογή όλωντων Νόμων, Διαταγ¬ 
μάτων και Εγκυκλίων, που αφορούντουςτακτικούς υπαλ¬ 
λήλους καθώς και όλους του Ιδιωτικού Δικαίου σχετικά με 
τη μισθοδοσία τους. Παρακολουθεί τις μεταβολές όλου 
του προσωπικού βάσει των σχετικών αποφάσεων του τμή¬ 
ματος προσωπικού. Συνεργάζεται άμεσα με το τμήμα 
προσωπικού για τη σωστή εφαρμογή των συλλογικών 
συμβάσεων εργασίας, καθώς και για κάθε θέμα που αφο¬ 
ρά τους εργαζόμενους, ώστε να τους καταβάλλονται οι 
πραγματικές αποδοχές με βάση τις εκάστοτε μεταβολές. 

Συντάσσει τα παραστατικά στοιχεία πληρωμής και 
ελέγχει τις εκδιδόμενες μισθοδοτικές καταστάσεις, μερι¬ 
μνά για την υπογραφή των προϊσταμένων, διαβιβάζει 
έγκαιρα ένα αντίγραφο στο ειδικό ταμείο του Δήμου Πρέ¬ 
βεζας (διαχειριστή-ταμία του Νομικού Προσώπου) για τις 
πληρωμές, καθώς και όλα τα δικαιολογητικά εις διπλούν 
στοντομέα εκκαθάρισης Χ.Ε. μισθοδοσίας. Φροντίζει για 
τον έλεγχο των εισφορών του Ι.Κ.Α. τα οποία κατόπιν δια¬ 
βιβάζονται στο διαχειριστή. 

Εκδίδει βεβαιώσεις μισθοδοσίας των υπαλλήλων. Τηρεί 
μητρώο ετήσιας μισθοδοσίας για κάθε υπάλληλο, εκδίδει 
βεβαιώσεις αποδοχών για την εφορία, συντάσσει και υπο¬ 
βάλλει εντός των προθεσμιών την οριστική δήλωση από¬ 
δοσης Φ.Μ.Υ. στην αρμόδια Δ.Ο.Υ. 

Εκδίδει χρηματικά εντάλματα πληρωμών όλων των μι¬ 
σθοδοσιών. Φροντίζει για την υπογραφή των ενταλμάτων 
πληρωμής, την επικύρωση των αντιγράφων (δικαιολογη- 
τικών), την αποστολή τους στο διαχειριστή μετά πλήρους 
σειράς νομίμων (πρωτοτύπων) δικαιολογητικών και την 


αρχειοθέτηση των αντιγράφων σε ειδικούς φακέλους του 
στελέχους κάθε εντάλματος ομοίως με την πλήρη σειρά 
(αντιγράφων) δικαιολογητικών. Με τον ίδιο τρόπο εκδίδει 
και Χ.Ε. πληρωμής που θα προκύψουν από τα κληροδο¬ 
τήματα με ειδικούς όρους. 

Συντάσσει σε συνεργασία με τις αρμόδιες Υπηρεσίες 
τον προϋπολογισμό εσόδων - εξόδων. Παρακολουθεί γε¬ 
νικά την πορεία της εκτέλεσης του προϋπολογισμού, ει- 
σηγείται την αναμόρφωση αυτού με την εγγραφή νέων 
εσόδων και χορήγηση συμπληρωματικών εκτάκτων πι¬ 
στώσεων. Ενημερώνει εγκαίρως τις αρμόδιες Υπηρεσίες 
για τη σύνταξη εκθέσεων δαπανών, όταν οι συγκεκριμέ¬ 
νες απορροφώνται και εισηγείται την έγκριση πιστώσεων. 

Παρέχει κάθε στοιχείο, το οποίο ήθελε συζητηθεί κατά 
την πορεία υλοποιήσεως του προϋπολογισμού. Συσχετί¬ 
ζει κάθε δαπάνη με τυχόν προηγούμενη όμοια και παρα¬ 
κολουθεί την ύπαρξη σχετικής πίστωσης για τη δυνατό¬ 
τητα έκδοσης χρηματικού εντάλματος. Φροντίζει για την 
καταχώρηση όλων των Χ.Ε. στα οικεία βιβλία. Τηρεί αρ¬ 
χείο ετησίων απολογισμών των Δ.Π.Σ. σύμφωνα με τις 
απολογιστικές καταστάσεις, τις οποίες συντάσσει ο δια- 
χειριστής-ταμίαςτου Νομικού Προσώπου. 

Παρακολουθείτηνπορείατου προϋπολογισμού, τις δα¬ 
πάνες, τις αναμορφώσεις. 

β) Για την εκκαθάριση προμηθειών και εσόδων. Ελέγχει 
όλα τα δικαιολογητικά κάθε δαπάνης ώστε να είναι σύμ¬ 
φωνα με τον Νόμο περί λογιστικού Δήμων και κοινοτήτων, 
και γενικά σύμφωνα με τις διατάξεις που εφαρμόζεται κά¬ 
θε φορά για τις προμήθειες καιτον έλεγχό τους. 

Εκδίδει χρηματικά εντάλματα πάσης φύσεως προμη¬ 
θειών και εκτελούμενων έργων και εργασιών. Φροντίζει 
επίσης, για την έκδοση χρηματικών ενταλμάτων που αφο¬ 
ρούν τα ενοίκια των ακινήτων, τις ασφάλειες πάσης φύ¬ 
σεως κ.λ.π. 

Επιμελείται για την υπογραφή όλων των ανωτέρω Χ.Ε. 
την καταχώρησή τους στα οικεία βιβλία, και την αποστο¬ 
λή τους στο διαχειριστή του Νομικού Προσώπου με όλα 
τα δικαιολογητικά τους. Αρχειοθετεί τα αντίγραφα των 
Χ.Ε. σε ειδικούς φακέλους. 

Εκδίδει και ελέγχειτα βεβαιωτικά εσόδων και καταχωρεί 
αυτά στο οικείο βιβλίο. Ενεργεί έλεγχο επί των τροφείων 
των Παιδικών Σταθμών, παρακολουθεί επιμελώς τα έσοδα 
μέχρι οριστικής εισπράξεως από το διαχειριστή και φρο¬ 
ντίζει για την αρχειοθέτηση όλων των παραστατικών. 

Εξετάζει τις δωρεές - κληροδοτήματα προς το Νομικό 
Πρόσωπο, εισηγείται την αποδοχή και μεριμνά για την 
ολοκλήρωση της διαδικασίας για να περιέλθουν στο Νο¬ 
μικό Πρόσωπο. 

Γενικά έχει την ευθύνη για τη διατήρηση και την προ¬ 
στασία της περιουσίας του Νομικού Προσώπου, σύμφω¬ 
να με τις εκάστοτε ισχύουσες διατάξεις. 

Συντάσσει και αποστέλλει κάθετέλος μηνάς στο αρμόδιο 
τμήμα βεβαιώσεις για τη συνέχιση χρήσεως των μισθωμέ¬ 
νων ακινήτων από τις Υπηρεσίες του Δ. Π.Σ. για την έκδοση 
των σχετικών ενταλμάτων καταβολής των μισθωμάτων. 

Συντάσσει τα σχετικά μισθωτήρια - συμφωνητικά. 

Γ) Προμήθειες - δημοπρασίες 

Συγκεντρώνει από τις υπηρεσίες του Νομικού Προσώ¬ 
που τα απαραίτητα αναλυτικά στοιχεία για τη διενέργεια 
των προμηθειών. 

Συντάσσει τις σχετικές διακηρύξεις σύμφωνα με τους 
συγκεκριμένους όρους μελέτης και συγγραφής υποχρε¬ 
ώσεων. 

Εισηγείταιτη σύνταξη των όρων κάθε μορφής διακηρύ¬ 
ξεων. 

Είναι ενήμερο πάντοτε επί των τιμών κάθε είδους στην 
αγορά και τηρεί βιβλία των προμηθευτών για κάθε είδος, 
που ενδιαφέρει τους Δ. Π.Σ. 

Μεριμνά για την έγκαιρη προμήθεια (με ανοικτό διαγω¬ 
νισμό, πρόχειρο διαγωνισμό, απ' ευθείας ανάθεση) των ει¬ 
δών που εισηγούνται οι υπηρεσίες. 

Ενημερώνει τον Πρόεδρο - Αντιπρόεδρο ή το Δ.Σ. για τη 
διεξαγωγή της δημοπρασίας ή τον πρόχειρο διαγωνισμό 
και μεριμνά για τη δημοσίευση στον ημερήσιο τύπο, στην 
εφημερίδα της Ε.Ε. και στην εφημερίδα της κυβέρνησης 
περί διακηρύξεων δημοσίων συμβάσεων, με καθορισμό 
της ημερομηνίας διεξαγωγής της δημοπρασίας. 

Μεριμνά για τυχόν επανάληψη της δημοπρασίας σε πε¬ 
ρίπτωση που η πρώτη δημοπρασία απέβη άκαρπος μετά 
από σχετική εισήγηση της αρμόδιας επιτροπής. 

Συντάσσει τις συμβάσεις σύμφωνα με τις αποφάσεις 
του Δ.Σ. καιτου Προέδρου - Αντιπροέδρου του Δ.Σ.και με¬ 
ριμνά για την κοινοποίησή τους στους αρμοδίους. 

Μεριμνά για τον ορισμό επιτροπών: παραλαβής, αξιο¬ 
λόγησης προμηθειών και βεβαίωσης καλής εκτέλεσης 
εργασιών. 

Μεριμνά για τη σύγκληση των επιτροπών αξιολόγησης 
των διαγωνισμών. 

Διαβιβάζει στο Γενικό Χημείο του Κράτους για έλεγχο 
και αξιολόγηση εκείνων των ειδών για τα οποία υπάρχουν 
ειδικοί όροι στις σχετικές διακηρύξεις και συμβάσεις. 

Παρακολουθεί την τήρηση των όρων των συμβάσεων 
για την εντός των οριζομένων προθεσμιών παράδοση των 
υλικών και έργων ή εργασιών από τους προμηθευτές, την 
επιβολή ποινικής ρήτρας σε περίπτωση εκπρόθεσμων πα¬ 
ραδόσεων ή την χορήγηση παρατάσεων με απόφαση του 
αρμόδιου οργάνου (μετά από αναφορά των αρμοδίων 
επιτροπών) όπως αυτό καθορίζεται στις διακηρύξεις και 
στις συμβάσεις. 

Επίσης, παρακολουθεί όλη τη διαδικασία κάθε δημο¬ 
πρασίας από την αρχή μέχρι την ολοκλήρωσή της. 

Τηρεί φακέλους για κάθε είδους προμήθεια, έργα και 
εργασία. 

Παραλαμβάνει τις εγγυητικές επιστολές από τους προ¬ 
μηθευτές σύμφωνα με τους όρους των αποφάσεων και 
των συμβάσεων. 

Παραλαμβάνει τα τιμολόγια από τους προμηθευτές και 
μαζί με τις αποφάσεις του Δ.Σ. ή του Προέδρου - Αντι¬ 
προέδρου του Δ.Σ. και τις συμβάσεις, συγκαλεί τις επι¬ 
τροπές παραλαβής προμηθειών ή έργων. 

Μεριμνά για την παραλαβή του άχρηστου υλικού απότα 
τμήματα και τα αυτοτελή γραφεία του Νομικού Προσώ¬ 
που και καλείτην επιτροπή άχρηστου υλικού και συντάσ¬ 
σουν το αντίστοιχο πρωτόκολλο που διαβιβάζεται για 
έγκριση στο Δ.Σ. του Νομικού Προσώπου. 

Ελλείψει ταμειακής υπηρεσίαςτου Νομικού Προσώπου 
τις αντίστοιχες εργασίες ενεργεί ο διαχειριστής- υπάλλη¬ 
λος της ταμειακής υπηρεσίας του Δήμου Πρέβεζας ο 
οποίος είναι υποχρεωμένος για τα κάτωθι: 

Διενεργεί όλες τις πληρωμές με βάση τα Χ.Ε. προς τρί¬ 
τους καθώς και τις πληρωμές των αποδοχών όλου του 
προσωπικού του Νομικού Προσώπου. 

Ελέγχει όλα τα εκδιδόμενα Χ.Ε. σύμφωνα με τις διατά¬ 
ξεις του Νόμου περί Οικονομικής Διοικήσεως και Λογι¬ 
στών των Δήμων και Κοινοτήτων. 


Επιμελείται για την είσπραξη όλων των βεβαιουμένων 
εσόδων, ειδικότερα ελέγχειτουςχρηματικούςτίτλους και 
εκδίδει διπλότυπα αποδεικτικών εισπρακτέων εσόδων. 

Αποστέλλει προς τους οφειλέτες ταμιακές προσκλή¬ 
σεις και γενικά λαμβάνει κάθε μέτρο προς προστασία των 
συμφερόντων της υπηρεσίας και είσπραξη όλων των νο¬ 
μοθετικών εσόδων. 

Καταρτίζει μηνιαίες απολογιστικές καταστάσεις ει¬ 
σπρακτέων εσόδων καιπληρωθέντωνΧ.Ε. κατά κεφάλαιο 
και άρθρο του προϋπολογισμού και στο τέλος κάθε έτους 
καταρτίζει τον απολογισμό των εν γένει εσόδων-εξόδων 
της υπηρεσίας. 

Συγκεντρώνει και καταχωρεί στα προβλεπόμενα τηρού¬ 
μενα βιβλία όλες τις εισπράξεις, πληρωμές και γενικά ανά 
πάσα στιγμή έχει την ευθύνη να παρέχει στην Διεύθυνση 
και Διοίκηση του Νομικού Προσώπου την ακριβή εικόνα 
εσόδων-εξόδων της υπηρεσίας. 

Γ. ΤΜΗΜΑΤΑ ΚΑΙ ΑΥΤΟΤΕΛΗ ΓΡΑΦΕΙΑ ΠΡΟΣΧΟΛΙΚΗΣ 
ΑΓΩΓΗΣ 

Γ1 Αρμοδιότητες των προϊσταμένων 

Οι Προϊστάμενοι των τμημάτων είναι υπεύθυνοι για την 
εύρυθμη λειτουργία των Π.Σ. 

• Ευθύνονται έναντι των Οργάνων Διοίκησης του Ν.Π 
για την αποτελεσματική και αποδοτική εκτέλεση των λει¬ 
τουργιών της ενότητας, προγραμματίζοντας, οργανώνο¬ 
ντας, συντονίζοντας και ελέγχοντας τις επί μέρους δρα¬ 
στηριότητες, έτσι ώστε να εκπληρώνονται οι βασικοί και 
οι περιοδικοί στόχοι του Νομικού Προσώπου με βάση 
αντίστοιχα προγράμματα ή πλάνα δράσης ή τις οδηγίες 
των οργάνων διοίκησης του Ν.Π. 

• Διατυπώνει τους στόχους και τα πλάνα δράσης της δι¬ 
οικητικής ενότητας, της οποίας προΐστανται. 

• Φροντίζουν για την υλοποίηση των κατά περίπτωση 
αποφάσεων των οργάνων διοίκησης του Ν.Π. 

• Εποπτεύουν, αξιολογούν και κατευθύνουν το προσω¬ 
πικό της διοικητικής ενότητας. 

• Εισηγούνται, όταν απαιτείται, μεταβολές των κανονι¬ 
σμών και παρακολουθούν την εφαρμογή των εγκεκριμέ¬ 
νων κανονισμών. 

• Έχουν την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας, της 
οποίας προΐστανται. 

• Δέχονταιτους πολίτες (γονείς κ.λ.π) και ενημερώνουν 
αυτούς, παρέχοντας και τις αναγκαίες διευκρινίσεις. 

• Συνεργάζονται αρμονικά με όλο το προσωπικό του 
Ν.Π και τις υπηρεσίες του Δήμου. 

• Είναι υπεύθυνοι για τη νομιμότητα των ενεργειών των 
διοικητικών μονάδων τους. 

• Παρακολουθούν τη νομοθεσία, τις εξελίξεις της επι¬ 
στήμης (ιδίως στον παιδαγωγικό τομέα) και τεχνολογίας 
και προτείνουν εφαρμογή καινοτομιών και την προσαρ¬ 
μογή της λειτουργίας των διοικητικών μονάδων τους στις 
εξελίξεις του εξωτερικού περιβάλλοντος. 

• Φροντίζουν για τη βελτίωση της αποτελεσματικότη- 
τας της δράσης και τη βελτίωση της απόδοσης του αν¬ 
θρώπινου δυναμικού και των τεχνικών μέσων για τη καλύ¬ 
τερη λειτουργία των Σταθμών. 

• Εκτελούν λειτουργίες των μονάδων που εποπτεύουν, 
οι οποίες δεν είναι δυνατόν να εκτελεσθούν από άλλους 
υπαλλήλους. 

• Παρίστανται στις συνεδριάσεις του διοικητικού συμ¬ 
βουλίου για την εν γένει ενημέρωση του Σώματος. 

• Εισηγούνται (όταν ορίζονται προς τούτο από τον Πρό¬ 
εδρο του Δ.Σ) προφορικά ή γραπτά επί θεμάτων που συ- 
ζητούνται στο Δ.Σ. 

• Μεριμνούν για την ασφάλεια και τη καλή διατήρηση 
των κτιρίων των σταθμών και του εξοπλισμού τους. 

• Προΐστανταιτου προσωπικού των σταθμών, παρακο¬ 
λουθούν και συντονίζουν το έργο του και είναι υπεύθυνοι 
και υπόλογοι έναντι του Δ.Σ για κάθε ενέργεια ή παράλει¬ 
ψη του προσωπικού. 

• Είναι υπεύθυνοι για την καλή λειτουργία των σταθμών 
στα πλαίσια της κείμενης νομοθεσίας, κανονιστικών απο¬ 
φάσεων και οδηγιών των οργάνων διοίκησης του Ν.Π. 

• Συγκαλούν τακτικά συγκεντρώσεις του προσωπικού 
των σταθμών ή των γονέων (ή από κοινού) για συζήτηση 
θεμάτων σχετικών με τη λειτουργία των σταθμών και την 
επίλυση συναφών προβλημάτων. 

• Ορίζουντους υπαλλήλους που θα κρατούντα κλειδιά 
των σταθμών. 

• Προσφέρουν παιδαγωγικό- εκπαιδευτικό έργο (ανα¬ 
λαμβάνουν, δηλαδή, τάξη). Η ενασχόλησή τους όμως, με 
το έργο αυτό είναι λιγότερη κατά μία (1) ώρα ημερησίως, 
είτε στην αρχή (πρωί) του ωραρίου, είτε πριν το τέλος (με¬ 
σημέρι), κατά περίπτωση, προκειμένου να έχουν τη χρο¬ 
νική ευχέρεια για τις λοιπές υποχρεώσεις τους που απορ¬ 
ρέουν από τη θέση τους ως Προϊσταμένων. 

• Μεριμνούν για την ασφάλεια των νηπίων 

• Προτείνουν στα αρμόδια τμήματα τα αναγκαία μέτρα 
για τη στελέχωσή τους, την οργάνωσή τους, την υλικοτε- 
χνική υποδομή τους και τις λοιπές ανάγκες τους. 

• Παρέχουν στα παιδιά φύλαξη, φροντίδα, ημερήσια 
διατροφή, διαπαιδαγώγηση και ψυχαγωγία, την πολύ¬ 
πλευρη νοητική, συναισθηματική - κοινωνική, ψυχοσωμα¬ 
τική ανάπτυξή τους και την προπαρασκευή τους για τη 
φυσική μετάβασή τους από την οικογενειακή ζωή στο 
σχολικό περιβάλλον. 

• Εισηγούνται στη Διεύθυνση Παιδικών Σταθμών και 
προσδιορίζουντα θέματα διαλέξεων και σεμιναρίων προς 
τους γονείς για ενημέρωση και ευαισθητοποίησή τους. 

• Παρέχουν συμβουλές σ' όσους από τους γονείς αντι¬ 
μετωπίζουν προβλήματα, συνεργαζόμενοι με τη Διεύθυν¬ 
ση Παιδικών Σταθμών και άλλες αρμόδιες υπηρεσίες του 
Νομικού Προσώπου και του Δήμου Πρέβεζας. 

• Συγκεντρώνουν και μελετούν τις αιτήσεις εγγραφής 
παιδιών και εισηγούνται αιτιολογημένα στα αρμόδια όρ¬ 
γανα. Με όμοια απόφαση του Δ.Σ. καθορίζονται τα κριτή¬ 
ρια εγγραφής - διαγραφή κ.λ.π. παιδιών καθώς και το 
ύψος της μηνιαίας οικονομικής εισφοράς βάση κλίμακας. 

• Προτείνουν επίσης εγγράφως αιτιολογημένα τη δια¬ 
γραφή παιδιών, μείωση τροφείων κ.λ.π. 

• Σε συνεργασία με την Ιατρική Υπηρεσία ή τους συ¬ 
νεργάτες Ιατρούς, (εφόσον υπάρχουν )τηρούντις κάρτες 
υγείας των παιδιών που έχουν συμπληρώσει οι αρμόδιοι 
Παιδίατροι, (εφόσον υπάρχουν). 

• Επίσης σε συνεργασία με τους Παιδαγωγούς, το Κοι¬ 
νωνικό Λειτουργό, εφόσον υπάρχει, και τους Γονείς των 
παιδιών συμπληρώνουν την ατομική κάρτα κάθε παιδιού 
με τα ιδιαίτερα χαρακτηριστικά που αφορούν την ψυχοκι¬ 
νητική τους εξέλιξη. 

• Εισηγούνται προς έγκριση στη Διεύθυνση Παιδικών 
Σταθμών και διοργανώνουν πολιτιστικές, ψυχαγωγικές 
και παιδαγωγικές εκδηλώσεις προς όφελος των παιδιών, 
των γονέων και του προσωπικού ή τους φέρνουν σ' επα¬ 
φή με εκδηλώσεις φορέων της περιοχής. 


• Καθημερινά ενημερώνουν το τμήμα Διοικητικού Προ¬ 
σωπικού για τη δύναμη παιδιών και προσωπικού. 

• Τηρούν όλα τα απαραίτητα και προβλεπόμενα βιβλία 
παιδιών - προσωπικού. 

Γ2 ΠΑΙΔΑΓΩΓΙΚΟ ΠΡΟΣΩΠΙΚΟ 

• Διεξαγωγή της παιδαγωγικής-εκπαιδευτικής υπηρε¬ 
σίας και αφοσίωσης στο έργο αυτό 

• Επιμελείται για τη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση προ¬ 
γραμμάτων, ανάλογα με τις ηλικίες τους. 

• Εισηγείται στον άμεσα προϊστάμενο για τον έγκαιρο 
εφοδιασμό των αιθουσών μετά απαραίτητα απαιτούμενα 
είδη. 

• Συμμετέχει στο σχεδίασμά του προσχολικού προ¬ 
γράμματος και φροντίζει για την απασχόληση των παι¬ 
διών, σύμφωνα με το ημερήσιο πρόγραμμα. 

• Έχει την ευθύνη για τα εποπτικά μέσα διδασκαλίας, 
το εκπαιδευτικό υλικό και γενικά κάθε υλικό που τους έχει 
διατεθεί. 

• Παρακολουθεί τη διανομή του φαγητού στα παιδιά 
και τα φροντίζει κατά την ώρα του φαγητού. 

• Φροντίζει και ενημερώνειτον Προϊστάμενο για την κα¬ 
θημερινή παρουσία των παιδιώντου παιδικού σταθμού. 

• Οι βοηθοί βρεφονηπιοκόμων βοηθούν το παιδαγωγι¬ 
κό προσωπικό σε όλα τα καθήκοντά του και εκτελούν τις 
οδηγίες που παίρνουν από αυτό. Σε περίπτωση απουσίας 
του παιδαγωγικού προσωπικού, αντικαθιστούν αυτό 
απευθυνόμενοι στον προϊστάμενο του τμήματος ή του 
αυτοτελούς γραφείου για βοήθεια και υποστήριξη. 

Γ3 ΒΟΗΘΗΤΙΚΟ ΠΡΟΣΩΠΙΚΟ 

• Μάγειροι-προσωπικό μαγειρείου 

Στην αρμοδιότητά τους ανήκουν: 

• Η φροντίδα και η παραλαβή από το γραφείο προμη¬ 
θειών και διαχείρισης, της αναγκαίας ποσότητας τροφί¬ 
μων. 

• Υπογράφουν τα σχετικά δελτία εξαγωγής υλικού 

• Ευθύνονται για την επιμελημένη και έγκαιρη παρα¬ 
σκευή του φαγητού, σύμφωνα με το ισχύον ποσοτολόγιο 
και διαιτολόγιο. 

• Φροντίζουν για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνούν για τη 
διατήρηση της τάξης και της καθαριότητας του χώρου 
αυτού. 

• Φροντίζουν για την προετοιμασία του φαγητού, το 
σερβίρισμα του προγεύματος και του γεύματος των παι¬ 
διών. 

• Φροντίζουν για το πλύσιμο όλων των μαγειρικών 
σκευών και την τακτοποίησή τους 

• Ευθύνονται για τα μαγειρικά σκεύη και λοιπά είδη 
εστιάσεως που παραλαμβάνουν, καθώς και για τη καλή 
συντήρηση καθαριότητας αυτών και του χώρου του μα¬ 
γειρείου. 

• Οι βοηθοί μαγείρων βοηθούν το μάγειρα στην παρα¬ 
σκευή του φαγητού και τη διανομή του, στη συγκέντρωση 
και καθαριότητα των ειδών εστίασης, στην καθαριότητα 
του μαγειρείου και της αποθήκης τροφίμων καθώς και 
στους λοιπούς χώρους,, όταν απαιτείται. 

• Προσωπικό καθαριότητας 

• Ευθύνεται για την καθαριότητα των εσωτερικών και 
εξωτερικών χώρων των παιδικών σταθμών. 

• Παραλαμβάνει υλικά καθαριότητας από τον υπεύθυ¬ 
νο του σταθμού και υπογράφει σχετικό δελτίο εξαγωγής. 

• Ευθύνεται για την παραλαβή του ιματισμού των παι¬ 
δικών σταθμών, την καλή συντήρηση, την καθαριότητα 
και τη φύλαξη αυτών στον κατάλληλο χώρο. 

• Φροντίζουν για τηντακτοποίηση των κρεβατιών και τη 
συχνή αλλαγή σεντονιών. 

• Εκτελεί κάθε εργασία που του ανατίθεται από τον 
προϊστάμενο του τμήματος εκτός της παιδαγωγικής. 

• Όλο το παραπάνω προσωπικό του Ν.Π.Δ.Δ, υποχρε- 
ούται για τη χρησιμοποίηση των μέσων ατομικής προστα¬ 
σίας και υγιεινής για αποφυγή μολυσματικών ασθενειών. 

Γ3 ΕΙΔΙΚΕΣ ΡΥΘΜΙΣΕΙΣ 

1. Την τεχνική υποστήριξη του Νομικού Προσώπου (σύ¬ 
νταξη τεχνικών μελετών, επίβλεψη έργων και λοιπά τεχνι¬ 
κά θέματα), ελλείψει ιδίας Τεχνικής Υπηρεσίας, έχει η δι¬ 
εύθυνση Τεχνικών Υπηρεσιών του Δήμου Πρέβεζας. 

2. Την υποστήριξη στον τομέα της πληροφορικής του 
Νομικού Προσώπου (τηλεμοιοτυπίες, φωτοτυπικά μηχα¬ 
νήματα, μηχανοργάνωση), ελλείψει ιδίας υπηρεσίας, έχει 
το γραφείο Πληροφορικής του Δήμου Πρέβεζας 

3. Μέχρις ότου καλυφθούν οι κενές οργανικές θέσεις 
διοικητικού λογιστικού προσωπικού, τα αντίστοιχα καθή¬ 
κοντα μπορούν να ασκούνται από οριζομένους αρμοδίως 
υπαλλήλους του Δήμου Πρέβεζας, ως εξής: 

• ένας υπάλληλος ως ειδικός γραμματέας για τα διοι¬ 
κητικά και λογιστικά καθήκοντα, 

• ένας υπάλληλος, όπως εκάστοτε αρμοδίως ορίζεται 
ως διαχειριστής του Νομικού Προσώπου ,για τα διαχειρι¬ 
στικά καθήκοντα (είσπραξη επιταγών, πληρωμές εντολών 
κ.λ.π) 

4. Μέχρι την επιλογή προϊσταμένων της Διευθύνσεως, 
των τμημάτων και των αυτοτελών γραφείων ορίζεται ως 
συντονιστής της διεύθυνσηςτου νομικού προσώπου ένας 
υπάλληλος, εκ των υπηρετούντων διευθυντών, με τα πε¬ 
ρισσότερα χρόνια υπηρεσίας, των Παιδικών σταθμών, με 
απόφαση του Προέδρου του Δ.Σ 

5. Επειδή η Υπηρεσία του Ν.Π διεξάγεται σε πλέον του 
ενός Σταθμού, ο Πρόεδρος του Διοικητικού Συμβουλίου 
μπορεί να ορίζει τον Προϊστάμενο κάθε οργανικής μονά¬ 
δας του Ν.Π ή οποιονδήποτε άλλον υπάλληλο του Ν.Π, ως 
συντονιστή των Σταθμών, ο οποίος θα είναι υπεύθυνος 
για λειτουργικά θέματα της καθημερινότητας όλων των 
Σταθμών και σύνδεσμος των Υπηρεσιών και του Διοικητι¬ 
κού Συμβουλίου. Ο συντονιστής σύνδεσμος αυτός δεν 
έχει (έκτου λόγου αυτού μόνον) ουδέν προβάδισμα ένα¬ 
ντι των άλλων υπαλλήλων. 

6. Μέχρι την πρόσληψη υπαλλήλων της ειδικότητας 
βοηθών μαγείρων και με δεδομένο ότι σε κάθε οργανική 
μονάδα υπηρετεί μόνο ένας μάγειρας, δίνεται η δυνατό¬ 
τητα στο Νομικό Πρόσωπο, να αναθέτει εργασίες βοηθού 
μάγειρα, στο προσωπικό καθαριότητας. 

7. Με απόφαση του Προέδρου του Διοικητικού Συμβου¬ 
λίου ορίζονταιτα κτίρια στα οποία θα λειτουργούνταγρα- 
φείατων υπηρεσιών, ως οργανικών μονάδωντου Νομικού 
Προσώπου (διεύθυνση, τμήματα, αυτοτελή γραφεία). Με 
τον ίδιο τρόπο (απόφαση Προέδρου) μπορεί να γίνει οποι¬ 
αδήποτε αλλαγή στον τόπο λειτουργίας των Υπηρεσιών. 

8. Με απόφαση του διοικητικού συμβουλίου ορίστηκε 
χώρος στέγασης των γραφείων της Διεύθυνσης του Νο¬ 
μικού Προσώπου συμπεριλαμβανομένου του διοικητικού 
λογιστικού προσωπικού (τμήμα διοικ/κών- οικ/κών υπηρε¬ 


σιών) στο ισόγειο του Δημαρχιακού Μεγάρου Πρέβεζας. 
Με όμοια απόφαση μπορεί να γίνει οποιαδήποτε αλλαγή 
στον τόπο λειτουργίας αυτών των υπηρεσιών. 

ΚΕΦΑΛΑΙΟ Γ 
Άρθρο 3 

Α. ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Α1. ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 

Οι θέσεις των μονίμων υπαλλήλων του Νομικού Προ¬ 
σώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) με εισαγωγικό 
βαθμό τον Δ και καταληκτικό τον Α. 

Β. Τεχνολογικής Εκπαίδευσης (ΤΕ) με εισαγωγικό βαθ¬ 
μό τον Δ και καταληκτικό τον Α. 

Γ. Δευτεροβάθμιας Εκπαίδευσης (ΔΕ) με εισαγωγικό 
βαθμό τον Δ και καταληκτικό τον Α. 

Δ. Υποχρεωτικής Εκπαίδευσης (ΥΕ) με εισαγωγικό βαθ¬ 
μό τον Ε και καταληκτικό τον Β. 

Α2 ΤΑΚΤΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ 
ΔΙΚΑΙΟΥ 

Οι θέσεις που προβλέπονται (ανά κατηγορία και κλάδο) 
είναι οι εξής 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

Κλάδος ΠΕ Νηπιαγωγών Ειδικής Αγωγής θέση (2) 

Οι θέσεις αυτές είναι κενές 

• Κλάδος ΠΕ 1 διοικητικού θέση μία (1), με καλή γνώση 
της Αγγλικής γλώσσας, όπως αυτή εγγράφως αποδει- 
κνύεται και γνώσεις Η/Υ( πιε οίίίοθ, ννοΓό, θχοθΙ). Η θέση 
αυτή είναι κενή 

ΣΥΝΟΛΟ ΘΕΣΕΩΝ ΠΕ ΤΡΕΙΣ (3) 
ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

• Κλάδος ΤΕ9 βρεφονηπιοκόμων αριθμός θέσεων δέκα 
οκτώ (18) 

Εξ αυτών οι δύο θέσεις θα καλυφθούν με υπηρετούντες 
υπαλλήλους που διαθέτουν τα τυπικά προσόντα. Οι υπό¬ 
λοιπες δέκα έξι (16) είναι κενές. 

• Κλάδος ΤΕ 2 Κοινωνικών λειτουργών αριθμός θέσεων 

μία (1) 

Με καλή γνώση της Αγγλικής γλώσσας όπως αυτή εγ- 
γράφως αποδεικνύεται και γνώση Η/Υ ( πιε οίίίοθ, ννοιτΙ, 
θχοθΙ). 

Η θέση αυτή είναι κενή 

• Κλάδος ΤΕ 17 διοικητικού-λογιστικού αριθμός θέσε¬ 
ων μία (1) 

Με καλή γνώση της Αγγλικής γλώσσας όπως αυτή εγ- 
γράφως αποδεικνύεται και γνώσεις Η/Υ (Με οίίίοθ, ννοΓό, 
θχοθΙ ) Η θέση αυτή είναι κενή. 

• Κλάδος ΤΕ 19 πληροφορικής αριθμός θέσεων μία (1) 

Με καλή γνώση της Αγγλικής γλώσσας όπως αυτή εγ- 

γράφως αποδεικνύεται και γνώσεις Η/Υ (Με οίίίοθ, ννοΓό, 
θχοθΙ). Η θέση αυτή είναι κενή. 

• Κλάδος ΤΕ 22 Διοίκησης μονάδων Τοπικής Αυτ/σης 
αριθμός θέσεων (1) Με καλή γνώση της Αγγλικής γλώσ¬ 
σας όπως αυτή εγγράφως αποδεικνύεται και γνώσεις Η/Υ 
(Με οίίίοθ, ννοΓό, θχοθΙ ) 

ΣΥΝΟΛΟ ΘΕΣΕΩΝ ΤΕ ΕΙΚΟΣΙ ΔΥΟ (22) 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

• Κλάδος ΔΕ 1 διοικητικού αριθμός θέσεων μία (1) 

Οικονομίας και Διοίκησης / τμήμα Αυτοματοποίησης 

γραφείου και ελλείψει αυτού τμήματος διοικητικών υπη- 

ρεσιών, με καλή γνώση της Αγγλικής γλώσσας όπως αυ¬ 
τό εγγράφως πιστοποιείται και γνώση Η/Υ 

Η θέση αυτή είναι κενή . 

• Κλάδος ΔΕ 29 οδηγών (με εμπειρία τριών ετών) αριθ¬ 
μός θέσεων μία (1) 

Η θέση αυτή είναι κενή 

• Κλάδος ΔΕ 32 μαγείρων αριθμός θέσεων επτά (7) 

Οι θέσεις αυτές είναι κενές. 

• Κλάδος ΔΕ 8 βοηθών βρεφοκόμων-παιδοκόμων αριθ¬ 
μός θέσεων δέκα οκτώ (18) 

Οι θέσεις αυτές είναι κενές. 

• Κλάδος ΔΕ Προσχολικής Αγωγής αριθμός θέσεων 
δύο (2) Προσχολικής αγωγής/ Ημερήσιας φροντίδας παι¬ 
διών με ειδικές ανάγκες 

Οι θέσεις αυτές είναι κενές. 

ΣΥΝΟΛΟ ΘΕΣΕΩΝ ΔΕ: ΕΙΚΟΣΙ ΕΝΝΙΑ (29) 
ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

• Κλάδος ΥΕ 1 Γενικών καθηκόντων αριθμός θέσεων 

μία (1) 

Η θέση αυτή είναι κενή. 

• Κλάδος ΥΕ 16 καθαριστριών αριθμός θέσεων δέκα 

( 10 ) 

Οι θέσεις αυτές είναι κενές. 

ΣΥΝΟΛΟ ΘΕΣΕΩΝ ΥΕ: ΕΝΤΕΚΑ (11) 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ ΤΑΚΤΙΚΟΥ ΠΡΟΣΩΠΙ¬ 
ΚΟΥ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ: ΕΞΗΝΤΑ 
ΠΕΝΤΕ (65) 

Β) ΠΡΟΣΩΠΟΠΑΓΕΙΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

• Κλάδος ΠΕ Νηπιαγωγών(προσωρ) αριθμός θέσεων 
δύο (2) 

• Κλάδος ΤΕ Νηπιαγωγών(προσωρ) αριθμός θέσεων 
δέκα (10) 

• Κλάδος ΤΕ Βρεφονηπιοκομίας (προσωρ.) αριθμός 
θέσεων τρεις (3) 

• Κλάδος ΥΕ Μαγειρισσών (προσωρ) αριθμός θέσεων 
πέντε (5) 

• Κλάδος ΥΕ καθαριστριών(προσωρ) αριθμός θέσεων 
πέντε (5) 

Τις παραπάνω θέσεις ΠΕ Νηπιαγωγών(προσωρ) 

ΤΕ Νηπιαγωγών(προσωρ) ΤΕ Βρεφονηπιοκομίας (προ¬ 
σωρ.) καταλαμβάνει το μόνιμο υπηρετούν προσωπικό 
των πρώην Κ.Π.Σ. που μετατάσσονται αυτοδίκαια στο νέο 
Νομικό Πρόσωπο. 

Οι θέσεις αυτές καταργούνται με την κατά οποιονδήπο- 
τε τρόπο αποχώρηση από την υπηρεσία των υπαλλήλων 
που τις κατέχουν και μετατρέπονται σε θέσειςτου κλάδου 
ΤΕ9 Βρεφονηπιοκόμων σύμφωνα με τις διατάξεις του άρ¬ 
θρου 35 Ν. 2646/1998. 

Οι υπάλληλοι που κατέχουν προσωποπαγείς θέσεις 
ανεξαρτήτως κλάδου και κατηγορίας είναι ισότιμοι στις 
κρίσεις και διατηρούν όλα τα δικαιώματα και παροχές που 
απορρέουν από την θέση διορισμού τους. 

ΣΥΝΟΛΟ ΠΡΟΣΩΡΙΝΩΝ ΘΕΣΕΩΝ: ΕΙΚΟΣΙ ΠΕΝΤΕ (25) 

Οι θέσεις αυτές είναι καλυμμένες με το υπηρετούν προ¬ 
σωπικό. Κενούμενες, καθ οιονδήποτε τρόπο, καταργού- 
νται. 

Γ) ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Δέκα (10) θέσεις (ΠΕ, ΤΕ, ΔΕ, ΥΕ)διαφόρων κλάδων και 
ειδικοτήτων (μη δυναμένων εκ των προτέρων να προσ- 


διορισθούν) για κάλυψη εποχικών, περιοδικών και πρό¬ 
σκαιρων αναγκών. 

ΣΥΝΟΛΟ ΘΕΣΕΩΝ ΔΕΚΑ (10) 

Δ) ΘΕΣΕΙΣ ΕΡΓΑΣΙΑΣ ΜΕ ΣΥΜΒΑΣΗ ΕΡΓΟΥ 

1. Μία (1) θέση ΠΕΙ 5 ιατρών ειδικότητας Παιδιάτρου 

ΣΥΝΟΛΟΘΕΣΕΩΝ ΜΙΑ (1) 

ΑΡΘΡΟ 4ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

• Ως Προϊστάμενοι της Διεύθυνσης του Νομικού Προ¬ 
σώπου, των Τμημάτων των Παιδικών Σταθμών και των Αυ¬ 
τοτελών Γραφείωντωνπαιδικών σταθμών, θα επιλέγονται 
ισότιμα υπάλληλοι από τους κλάδους: ΠΕ Νηπιαγωγών 
(Προσωρινός), ΤΕ Νηπιαγωγών (Προσωρινός), ΤΕ Βρε¬ 
φονηπιοκομίας (Προσωρινός) και ΤΕ9 Βρεφονηπιοκό¬ 
μων. 

• Ως Προϊστάμενοι για το Γραφείο Προσχολικής Αγω¬ 
γής Παιδικού Σταθμού για παιδιά με ειδικές ανάγκες, θα 
επιλέγεται υπάλληλος ΠΕ Νηπιαγωγών Ειδικής Αγωγής. 

• Ως Προϊστάμενοςτου Τμήματος Διοικητικού -Οικονο¬ 
μικού θα επιλέγεται υπάλληλος του κλάδου ΠΕΙ Διοικητι¬ 
κού και ελλείψει αυτού των κλάδων ΤΕ17 Διοικητικού - 
Λογιστικού, ΤΕ22 Οργάνωσης Μονάδων Τοπικής Αυτοδι¬ 
οίκησης και ελλείψει αυτών του κλάδου ΔΕΙ Αυτοματο¬ 
ποίησης γραφείων ή Διοικητικών Υπηρεσιών. 

ΑΡΘΡΟ 5ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τις 
ποινές, τη λύση της υπαλληλικής σχέσης και την ιατρο¬ 
φαρμακευτική περίθαλψη καθενός των υπό του παρό¬ 
ντος ΟΕΥπροβλεπομένωντακτικών μονίμων υπαλλήλων, 
διέπονται από τις διατάξεις του Ν.1188/81 [ΦΕΚ 204/τ. Α 
/30.7.1981] «Κώδικας καταστάσεως προσωπικού ΟΤΑ» 
όπως αυτές ισχύουν κάθε φορά και τις εκάστοτε ισχύου- 
σες Νομοθετικές διατάξεις. 

Γ ια την υπηρεσιακή κατάσταση του Προσωπικού με 
σύμβαση εργασίας ιδιωτικού δικαίου, θα έχουν εφαρμο¬ 
γή οι διατάξεις του Π.Δ.410/95 [ΦΕΚ23/τ.Α/1995] « Κώδι¬ 
κας προσωπικού με σύμβαση εργασίας ιδιωτικού δικαίου 
του Δημοσίου, των ΟΤΑ και λοιπών Ν.Π.Δ.Δ." όπως αυτές 
ισχύουν κάθε φορά. 

ΑΡΘΡΟ 6ο 

Οι προβλεπόμενες από τον παρόντα ΟΕΥ θέσεις κατά 
κλάδο καλύπτουν όλους τους εργαζόμενους στο 
Ν.Π.Δ.Δ. ανεξαρτήτως σχέσεως εργασίας καθώς και επι¬ 
πλέον αριθμό θέσεων για την κάλυψη των υφισταμένων 
και μελλοντικών αναγκών των Υπηρεσιών του Ν.Π.Δ.Δ. 

Η Κατανομή του Προσωπικού στις Διευθύνσεις-Τμήμα- 
τα γίνεται πάντοτε με απόφαση Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων [μητέρες 
ανηλίκων τέκνων, έγκυες γυναίκες, τόπος διαμονής κλπ.] 

Άρθρο 7ο 

Η διοίκηση του Νομικού Προσώπου μετά την ψήφιση 
του παρόντος Οργανισμού θαπροβεί στη δημιουργία και 
ψήφιση νέου Εσωτερικού Κανονισμού Λειτουργίας. Από 

τη δημοσίευση του Ο.Ε.Υ. καταργείται οποιαδήποτε διά¬ 
ταξη του ισχύοντος κανονισμού λειτουργίας των Π.Σ. που 
έρχεται σε αντίθεση με τα άρθρα του παρόντος Ο.Ε.Υ. 

Άρθρο 8ο 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου, που για το τρέχον έτος 2003 έχει προϋπολογισθεί 
σε βάρος του Κ.Α. 05/111.1 «αποδοχές τακτικών υπαλλή¬ 
λων" ποσού ύψους 510.000 ΕΥΡΩ, για τα επόμενα όμως 
έτη δεν μπορεί να προσδιοριστεί. 

Μειοψηφούν οι Αθανάσιος Περδίκης και Αλέξανδρος 
Λαϊνάς μόνο στο άρθρο 4 παρ. 1, του παρόντος Ο.Ε.Υ., 
που αφορά την επιλογή Προϊσταμένων στην Διεύθυνση 


του Νομικού Προσώπου, σύμφωνα με τις προτάσεις τους 
όπως αυτές αναφέρονται στο σκεπτικό της παρούσας 
απόφασης. 

Κατά τα λοιπά ισχύει, όπως έχει, ο Ο.Ε.Υ. του Ν.Π.Δ.Δ., 
«ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΠΑΙΔΙΚΩΝ ΚΑΙ ΒΡΕ¬ 
ΦΟΝΗΠΙΑΚΩΝ ΣΤΑΘΜΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 18 Νοεμβρίου 2003 

Με εντολή Γενικού Γραμματέα Περιφέρειας 
Η Αναπληρ. Δ/ντρια 
Μ. ΠΙΠΙΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




